Arnager havn kan kun anløbes om dagen - anløbes med forsigtighed fra sydøst i lyst og sigtbart vejr. Kompasmisvisninger kan forekomme i området. Bemærk at hård strøm i forbindelse med dårlig sigt kan være farligt, og det så anbefales at anløbe en alternativ havn. Arnager Rev er markeret med en kompasafmærkning. Grunden Blak 1.500 meter syd for Sose Odde med sten på 1,5 m dybde er afmærket med en gul tønde. Strømmen i anduvningsfarvandet skaber sjældent nogle problemer. Bemærk, at vinden ofte er friskere på læsiden af Bornholm end på luvsiden. Der forekommer bundgarn og andet fiskegrej i området. Et skydefelt ud for Raghammer Odde er markeret af to båkesæt på land.